open-index/open-wikipedia-markdown huggingface dataset:
தெலூரியம் நாற்குளோரைடு

**தெலூரியம் நாற்குளோரைடு** (*Tellurium tetrachloride*) என்பது TeCl4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தெலூரியம் டெட்ராகுளோரைடு என்றும் அறியப்படும் இந்தச் சேர்மம் ஆவியாகும் தன்மை கொண்டதாகும். 200 °செல்சியசு வெப்பநிலையில் 0.1 மி.மி பாதரச அழுத்தத்தில் பதங்கமாகும். உருகிய TeCl4 அயனித் தன்மை கொண்டிருக்கும். TeCl3+ மற்றும் Te2Cl102− அயனிகளாகப் பிரியும். 

## கட்டமைப்பு
வாயு நிலையில் தெலூரியம் நாற்குளோரைடு ஒற்றைப்படி சேர்மமாகும்.  இது SF4 சேர்மத்தைப் போன்ற அமைப்பைக் கொண்டுள்ளது. திண்ம நிலையில், இது ஒரு நாற்படி கியூபேன் வகை கொத்து ஆகும். ஒவ்வொரு Te4Cl4 மையத்திற்கும் மூன்று முனைய குளோரைடு ஈந்தணைவிகள் சேர்ந்திருக்கும். மாற்றாக, இந்த நாற்படிக் கட்டமைப்பை முக-உச்சி குளோரின்கள் மற்றும் ஒரு தெலூரியம் அணுவிற்கு மூன்று முனைய குளோரின்கள் கொண்ட Te4 நான்முகியாகக் கருதலாம். இது ஒவ்வொரு தெலூரியம் அணுவிற்கும் ஒரு சிதைந்த எண்முக சூழலைக் கொடுக்கும்.

## தயாரிப்பு
தெலூரியம் தூளுடன் குளோரின் வாயுவைச் சேர்த்து குளோரினேற்ற வினைக்கு உட்படுத்தினால்  தெலூரியம் நாற்குளோரைடு உருவாகும்.
 
:Te + 2 Cl2 → TeCl4

இந்த வினை வெப்பத்துடன் தொடங்கப்படுகிறது. தயாரிப்பு வடிகட்டுதல் மூலம் தனிமைப்படுத்தப்படுகிறது. கச்சா TeCl4 குளோரின் வளிமண்டல அழுத்தத்தில் வடிகட்டுதல் மூலம் சுத்திகரிக்கப்படுகிறது. 

மாற்றாக தெலூரியம் நாற்குளோரைடை குளோரின் மூலமாக சல்பூரைல் குளோரைடைப்  (SO₂Cl₂) பயன்படுத்தி தயாரிக்கலாம். அறை வெப்பநிலையில் தெலூரியத்தை கந்தக மோனோகுளோரைடுடன் (S2Cl2) வினைபுரியச் செய்யும் மற்றொரு தயாரிப்பு முறை இதுவாகும். இந்த வெப்ப உமிழ்வு வினை விரைவாக வெள்ளை ஊசி போன்ற TeCl4 படிகங்களை உருவாக்குகிறது.

## வினைகள்
தெலூரியம் நாற்குளோரைடு அதிக இணைதிறன் கொண்ட கரிம தெலூரியம் சேர்மங்களுக்கான நுழைவாயில் சேர்மமாகும். அரைலேற்றம் நிலைமைகளைப் பொறுத்து, இவ்வினை . ஆகியவற்றைக் கொடுக்கிறது.

கரிமத் தொகுப்பு வினைகளில் TeCl4 சேர்மத்தின் பயன்பாடுகள் மிகக் குறைவாகும். இதன் சமான எடை அதிகமாகும். மேலும் கரிமத்தெலூரியம் சேர்மங்களின் நச்சுத்தன்மையும் சிக்கலாக உள்ளது. கரிமத் தொகுப்பில் தெலூரியம் நாற்குளோரைடைப் பயன்படுத்துவதற்கான சாத்தியக்கூறுகள் பதிவாகியுள்ளன.

ஆல்க்கீன்களுடன் சேர்த்து Cl-C-C-TeCl3 வழிப்பெறுதிகளைத் தருகிறது. இதில் உள்ள தெலூரியத்தை  பின்னர் சோடியம் சல்பைடுடன் அகற்றலாம். எலக்ட்ரான் நிறைந்த அரீன்களுடன் வினைபுரிந்து அரைல் தெலூரியம் சேர்மங்களைத் தருகின்றன. இதனால், அனைசோல் TeCl2(C6H4OMe)2 சேர்மம் உருவாகிறது. இதை ஈரரைல் தெலூரைடாக   குறைக்கலாம். தெலூரோபீன்கள் போன்ற தெலூரியம்  கொண்ட பல்லினவளையங்களுக்கு TeCl4 ஒரு முன்னோடிச் சேர்மமாகும்.

தெலூரியம் நாற்குளோரைடுடன் உலோக தெலூரியத்தைச் சேர்த்து சூடாக்கினால் தெலூரியம் இருகுளோரைடு (TeCl2) கிடைக்கும். 

ஈரப்பதமான காற்றில், TeCl4 தெலூரியம் ஆக்சிகுளோரைடை (TeOCl2) உருவாக்குகிறது. இது அதிகப்படியான தண்ணீருடன் மேலும் சிதைவடைந்து தெலூரசு அமிலத்தை (H2TeO3) உருவாக்குகிறது. 

## பாதுகாப்பு
மற்ற தெலூரியம் சேர்மங்களைப் போலவே, TeCl4 நச்சுத்தன்மை வாய்ந்ததாகும். இது நீராற்பகுப்பின் போது HCl அமிலத்தை வெளியிடுகிறது.

## மேற்கோள்கள்

பகுப்பு:தெலூரியம்(IV) சேர்மங்கள்
பகுப்பு:குளோரைடுகள்
பகுப்பு:தெலூரியம் ஆலைடுகள்
பகுப்பு:நீர் ஈர்க்கும் பொருட்கள்
பகுப்பு:சால்கோ ஆலைடுகள்
பிஸ்கா யாத்திரை

**பிஸ்கா யாத்திரை** (*Biska Jatra*) என்பது ஏப்ரல் மாதத்தில் நேபாளத்தின் பக்தபூர், திமி மற்றும் அதன் சுற்றுப்புறங்களில் கொண்டாடப்படும் வருடாந்திர திருவிழாவைக் குறிக்கிறது. பக்தபூர் மற்றும் திமி உட்பட இது கொண்டாடப்படும் பல இடங்களில், பிஸ்கா ஆண்டின் முக்கிய கொண்டாட்டமாக இருக்கிறது. பிற நேபாளப் பண்டிகைகளைப் போலல்லாமல் பிஸ்கா நேபாள சந்திர நாட்காட்டிக்கு பதிலாகவிக்ரம் நாட்காட்டியை அடிப்படையாகக் கொண்டது.

பிஸ்கா என்ற பெயரில் பக்தபூர், திமி, போடே, நாகதேஷ், தாபாசி, தோகா, துலிகேல், கட்டுன்ஜே, குண்டூ மற்றும் சங்கா ஆகிய இடங்களில் ஒரே நேரத்தில் கொண்டாடப்படுகிறது. இவை அனைத்தும் ஒரு காலத்தில் பக்தபூர் இராச்சியத்தின் ஒரு பகுதியாக இருந்தன. பக்தபூரில் சூரிய புத்தாண்டான வைசாகியை கொண்டாடும் திருவிழாவாக பிஸ்கா உருவானது. ஒரு நீண்ட மரக் கம்பத்தில் கட்டப்பட்ட நீண்ட கொடியுடன் காட்சிப்படுத்தப்படுகிறது. மல்லர் வம்சத்தின் போது, திருவிழா இராச்சியத்தின் பிற பகுதிகளுக்கும் பரவியது. மேலும் பல புதிய மரபுகள் சேர்க்கப்பட்டன. அவற்றில் பக்தபூரில் பைரவர் மற்றும் அவரது துணைவியார் பத்திரகாளியின் தேர்த் திருவிழா, திமியில் குங்குமம் எறிதல் விழா ஆகியவையும் அடங்கும். இவை இரண்டும் இன்றைய திருவிழாவின் மிகவும் பிரபலமான பகுதியாகும். ஒவ்வொரு நகரமும் பண்டிகையைக் கொண்டாடுவதற்கு அதன் சொந்த தனித்துவமான வழியைக் கொண்டுள்ளது.

## பெயர்க்காரணம்
*பிஸ்கா* என்ற பெயர் நேவார் வார்த்தையான பி ஸிகா என்பதிலிருந்து தோன்றியதாக பிரபலமாக நம்பப்படுகிறது. இது "பாம்பு கொல்லப்படுகிறது" என்று மொழிபெயர்க்கப்பட்டுள்ளது. இது இரண்டு பாம்புகளின் மரணத்தை உள்ளடக்கிய திருவிழாவின் தோற்றம் குறித்த பிரபலமான புராணத்துடன் இணைக்கிறது.

இருப்பினும், உண்மையில், இந்தப் பெயர்  பாரம்பரிய நேவார் பெயரான *பிஸ்கியாதா*விலிருந்து உருவான. இது மல்லர் வம்சத்தின் பல வரலாற்று பதிவுகளில் அடிக்கடி காணப்படும் ஒரு சொல். 

இதேபோல், நேபாளி மொழியில், இந்த திருவிழா *பிஸ்கெட் ஜாத்ரா* என்றும் குறிப்பிடப்படுகிறது, இது நேவார் வார்த்தையான "பிஸ்கா ஜாத்ரா" என்பதன் நேபாளி தழுவல் ஆகும்.

## புராணங்கள்
திருவிழாவின் தொடக்கத்துடன் தொடர்புடைய பல புராணங்கள் பக்தபூரில் நாட்டுப்புறக் கதைகளாக பிரபலமாக மீண்டும் மீண்டும் கூறப்படுகின்றன. அவை அனைத்தும் இரண்டு பாம்புகள் கொல்லப்பட்டு அவற்றின் சடலம் ஒரு நீண்ட மரக் கம்பம் வழியாக காட்சிக்கு வைக்கப்படுவதாகக் கூறுகின்றன. 
thumb|இரு சிவப்புக் கொடிகள் நீண்ட மர கம்பத்தில் காட்சிக்கு வைக்கப்பட்டுள்ளது. பக்தபூரில் இரண்டு நீண்ட பாம்புகளின் சடலம் என்று உள்ளூரில் விளக்கப்படுகிறது.

## வரலாற்றுத் தோற்றம்
வலது|thumb|264x264px|பிஸ்கா யாத்திரை
பக்தபூரில் சூரிய புத்தாண்டின் போது காட்சிப்படுத்தப்படும் இரு நீண்ட சிவப்புக் கொடிகள் (உலகத்திற்கான கொடி) திருவிழாவின் பழமையான பாரம்பரியம் என்று வரலாற்றாசிரியர்களால் ஒப்புக் கொள்ளப்படுகிறது. இருப்பினும், உள்ளூர் நாட்டுப்புறக் கதைகளுக்கு மாறாக, சிவப்புக் கொடிகள் பாம்புகளுடன் தொடர்புடையவை அல்ல என்பதை வரலாற்றாசிரியர்களும் ஒப்புக்கொள்கிறார்கள்.. அஷ்டமங்களால் அலங்கரிக்கப்பட்ட இந்தக் கொடிகள், சூரிய புத்தாண்டின் போது பக்தபூர் மக்களுக்கு ஆண்டு முழுவதும் நல்ல அதிர்ஷ்டத்தை அளிக்கும் ஒரு மங்களகரமான சின்னமாகக் கருதப்படுகிறது..

## இதனையும் காண்க
* கை யாத்திரை
* இந்திர யாத்திரை
* வைசாக்கி

## மேற்கோள்கள்

### நூல் ஆதரங்கள்

* 
* 
* 
* 
*

## வெளி இணைப்புகள்
* All About Bisket Jatra
* Biska Jatra (Bisket Jatra): A fusion of tradition and Sole
* Photo story of Biska Jatra
* Sushan's Instagram Page
* சுஷானின் இன்ஸ்டாகிராம் பக்கம்

பகுப்பு:இந்து சமய விழாக்கள்
பகுப்பு:நேவார்
பாலி நீரிணை

**பாலி நீரிணை** (ஆங்கிலம்: *Bali Strait*; இந்தோனேசியம்: *Selat Bali*;) என்பது ஜாவா மற்றும் பாலி தீவுகளைப் பிரிக்கும் ஒரு நீர்ப் பகுதியாகும். குறுகிய நீர்ப்பரப்பைக் கொண்ட இந்த நீரிணையின் அகலம் 3 கிமீ.; மிகக் குறுகிய இடத்தில் 2.4 கிலோமீட்டர் (1.5 மைல்) அகலம் கொண்டது. 

பாலி தீவின் கிழக்கே லோம்போக் நீரிணை, தென்கிழக்கே படுங் நீரிணை, வடக்கே பாலி கடல், தென்மேற்கே இந்தியப் பெருங்கடல் மற்றும் மேற்கே பாலி நீரிணை ஆகிய நீர்நிலைகள் உள்ளன. பாலி தீவும்; மற்றும் ஜாவா தீவும் பாலி நீரிணையால் பிரிக்கப்படுகின்றன. அதே கட்டத்தில் இந்தியப் பெருங்கடலும் பாலி கடலும் இந்த நீரிணையால் இணைக்கப்படுகின்றன. 

பாலிக்கும் ஜாவாவுக்கும் இடையே முதல் வழக்கமான படகுச் சேவை 1930-ஆம் ஆண்டுகளில் தொடங்கப்பட்டது.

## பொது

புவியியல் ரீதியாக பாலி மற்றும் ஜாவா ஆகிய இரண்டு தீவுகளும்; கடைசி பனி யுகத்தின் இறுதி வரை இணைந்திருந்தன. அதன் பின்னர் கடல் மட்டம் உயர்ந்ததால் இரண்டு தீவுகளையும் இணைத்த நிலப்பாலம் கடலுக்குள் மூழ்கியது. இந்த இரன்டு தீவுகளும் சுந்தா நிலத்தகடு எனப்படும் டெக்டோனிக் நிலத் தட்டின் ஒரு பகுதியைப் பகிர்ந்து கொள்கின்றன.

## போக்குவரத்து

பாலி நீரிணையின் குறுக்கே ஒரு பாலம் கட்டுவதைப் பற்றி இந்தோனேசிய அரசாங்கம் ஆராய்ந்து வருகிறது.[2][3][4][5] பாலியில் உள்ள உள்ளூர்வாசிகள் சிலரின் எதிர்ப்புகள்; மற்றும் பொருளாதார நெருக்கடிகளினால் இந்தத் திட்டம் தடைபட்டுள்ளது. 

தற்போது பாலிக்கும் ஜாவாவுக்கும் இடையே தரவழியிலான இணைப்புகள் எதுவும் இல்லை. ஜாவாவில் உள்ள கெத்தப்பாங் *(Ketapang)* படகு துறைக்கும்; பாலியின் ஜெம்பரானா பிராந்தியத்தின் கிலிமானுக் *(Gilimanuk)* படகு துறைக்கும்; இடையே ஒரு படகு சேவை மட்டுமே உள்ளது.

## மேலும் காண்க

* ஓம்பாய் நீரிணை
* படுங் நீரிணை
* மதுரா நீரிணை
* மலாக்கா நீரிணை

## மேற்கோள்கள்

## வெளி இணைப்புகள்

பகுப்பு:நீரிணைகள்
பகுப்பு:இந்தோனேசிய நீரிணைகள்
பகுப்பு:இந்தியப் பெருங்கடலின் நீரிணைகள்
பகுப்பு:பாலியின் புவியியல்
அஞ்சலி பார்வதி கோடா

**அஞ்சலி பார்வதி கோடா** (*Anjali Parvati Koda*) என்பவர் நாடக ஆசிரியரும், தெலுங்கு திரைப்பட எழுத்தாளரும் இயக்குனரும் நகைச்சுவை நடிகரும் ஆவார். இவர் *ஹேம்லெட்* மற்றும் அன்டன் செக்கோவின் *தி பியர்* போன்ற நாடகங்களில் நடித்துள்ளார்.

## நாடகங்கள்
* ஆஸ்கார் வைல்டு (ஆங்கிலம்) எழுதிய *"ஆர்வமுள்ளவராக இருப்பதன் முக்கியத்துவம்"* (*[[:en:The Importance of Being Earnest|The Importance of Being Earnest]])(*தயாரிப்பாளர்)
* *கோர்ட் மார்ஷியல்* - சுதேஷ் தீபக் (இந்தி) (தயாரிப்பாளர்)
* ஆண்டன் செக்கோவின் *தி பியர்* (ஆங்கிலம்) (நடிகர்)
* ஆண்டன் செக்கோவின் *தி ப்ரொபோசல்* (ஆங்கிலம்) (தயாரிப்பாளர்)
* வில்லியம் ஷேக்ஸ்பியரின் *ஹேம்லெட்* (ஆங்கிலம்) (நடிகர்)
* அஞ்சலி பார்வதி கோடாவின் *டொமினிக் வெஸ்லி* (ஆங்கிலம்) (எழுத்தாளர்)
* எட்வர்ட் ஆல்பீ எழுதிய *தி ஜூ ஸ்டோரி* (ஆங்கிலம்) (தயாரிப்பாளர்)
* அஞ்சலி பார்வதி கோடா எழுதிய *புருஷோத்தம்* (ஆங்கிலம்) (எழுத்தாளர்)
* சாரதா தேவி (ஆங்கிலம்) (நடிகை-நடனக் கலைஞர்) எழுதிய *தி க்ரெஸ்ட் ஆஃப் தி பீகாக்*
* சுரேந்திர வர்மாவின் *மரனோபரந்த்* (இந்தி) (நடிகர்)
* *தாஜ் மஹால் கா டெண்டர்* அஜய் சுக்லா (இந்தி) (தயாரிப்பாளர்)
* அஞ்சலி பார்வதி கோடாவின் *கர்ணன்* (ஆங்கிலம்) (எழுத்தாளர்)
* ரெஜினால்ட் ரோஸின் (ஆங்கிலம்) *12 ஆங்கிரி மென்* (தயாரிப்பாளர்)
* அஞ்சலி பார்வதி கோடாவின் *கிரிகோர் சாம்சா* (ஆங்கிலம்) (எழுத்தாளர்)
* நீல் சைமன் எழுதிய *தி குட் டாக்டர்* (ஆங்கிலம்) (தயாரிப்பாளர்)
* டீம் சமஹாரா (பன்மொழி) (தயாரிப்பாளர்) *பிரியாவிடை* .
* அஞ்சலி பார்வதி கோடா மற்றும் குழு சமஹாரா (பன்மொழி) (எழுத்தாளர்-பதிப்பாளர்) ஆகியோரால் தழுவி எடுக்கப்பட்ட *தி லாஸ்ட் விஷ் பேபி.*

## மேற்கோள்கள்

பகுப்பு:இந்தியப் பெண் திரைக்கதை எழுத்தாளர்கள்
பகுப்பு:தெலங்காணா பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
நிலங்கா சட்டமன்றத் தொகுதி

**நிலங்கா சட்டமன்றத் தொகுதி** (Nilanga Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது லாத்தூர் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் நிலங்காவும் ஒன்றாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
கோட்டிகலாப்புடி சீதாம்மா

**கோட்டிகலப்புடி சீதாம்மா** (*Kotikalapudi Seethamma*)(1874–1936) என்பவர் ஓர் இந்திய எழுத்தாளரும் சமூக சீர்திருத்தவாதியும் ஆவார். இவர் கந்துகூரி வீரேசலிங்கம் பந்துலுவின் சீடராவார். இவரது பங்களிப்புகளில் அகல்யாபாய், சதுர்சா சதகமு, பக்திமார்கமு, சதிதர்மமு போன்றவை அடங்கும். 1913-இல் பாபட்லாவில் நடந்த பிரதமந்த்ரா மகிளாசபா என்ற முதல் தெலுங்கு பெண் எழுத்தாளர் கூட்டத்திற்கு இவர் தலைமை தாங்கினார்.

ஆந்திர மாகாணத்தைக் கோரும் முதல் ஆந்திர மாநாட்டிற்கு முன்னதாக 1913ஆம் ஆண்டு பாபட்லாவில் நடைபெற்ற பெண்கள் மாநாட்டிற்குத் தலைமை தாங்கிய பெருமை இவருக்குக் கிடைத்தது. விதவை மறுமணப் பிரச்சனை குறித்துப் பல கூட்டங்களில் உரையாற்றினார். இவருடைய உரைகள் "உபந்யசமாலிகா" (உரைகளின் மாலை) என்ற தலைப்பில் வெளியிடப்பட்டன. பெண்களுக்கான உயர்கல்வி குறித்த புத்தகத்தை இவர் எழுதியுள்ளார். இவர் ஒரு நாத்திக சமூக சீர்திருத்தவாதி. சமூகத்தில் பெண்கள் அப்போது அனுபவித்து வந்த மோசமான நிலையைக் கண்டு இவர் திகைத்துப் போனார்.

## படைப்புகள்
* அகலியாபாயின் வரலாறு
* சதுர்சா சதகம்
* கீதாசாரா (கவிதை)
* சதிதர்மம்
* உயர் கல்வி
* கந்துகூரி வீரேசலிங்கத்தின் வரலாறு

## மேற்கோள்கள்

## வெளி இணைப்புகள்

* maganti.org இல் அவளுடைய புகைப்படம்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:19-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:1936 இறப்புகள்
பகுப்பு:1874 பிறப்புகள்
2025 இயாஃபர் தொடருந்து கடத்தல்

**2025 இயாஃபர் தொடருந்து கடத்தல்** (*2025 Jaffar Express hijacking*) என்பது 2025 ஆம் ஆண்டு மார்ச்சு மாதம் 11 ஆம் தேதியன்று பாக்கித்தான் நாட்டில் நடந்த கடத்தல் நிகழ்வாகும். பாக்கித்தானின் தென்மேற்கு பலுசிசுத்தான் மாகாணத்தில் உள்ள குவெட்டாவிலிருந்து 9 பெட்டிகளில் சுமார் 500 பயணிகளுடன் இயாஃபர் விரைவுத் தொடருந்து, கைபர் பக்துன்வாவில் உள்ள பெசாவருக்கு சென்று கொண்டிருந்த போது இந்நிகழ்வு நடந்தது. இந்தத் தொடருந்து பலுசிசுத்தான் மாகாணம், போலன் மாவட்டத்தின் முசுகாப் பகுதி சுரங்கப் பாதையில் வந்தபோது தண்டவாளம் வெடிவைத்து தகர்க்கப்பட்டது. பாக்கித்தானிடமிருந்து பலூசிசுத்தானுக்கு விடுதலை கோரும் பலுசிஸ்தான் விடுதலைப்படை என்ற கிளர்ச்சிப்படையினர் இத்தாக்குதல் சம்பவத்தில் ஈடுபட்டனர். இதனால், தொடருந்து தடம் புரண்டது. தொடருந்தில் துப்பாக்கிகளுடன் ஏறிய கிளர்ச்சிப்படையினர் பயணித்த ஐநூற்றுக்கும் மேற்பட்ட பயணிகளையும் பிணைக் கைதிகளாக பிடித்தனர்.

## பின்னணி
பலூசிசுத்தான் மாகாணம், குறைந்தபட்சம் 1947 ஆம் ஆண்டு முதல் பாக்கித்தான் அரசாங்கத்திற்கு எதிராக பலூச்சு பிரிவினைவாதிகள் மற்றும் இசுலாமிய போராளிக் குழுக்களால் கிளர்ச்சிகள் மற்றும் மோதல்களில் ஈடுபட்டுள்ளது. இந்தப் பகுதி மிகவும் வறுமை மற்றும் வளர்ச்சியடையாத உள்கட்டமைப்பைக் கொண்டுள்ளது. 2001 ஆம் ஆண்டு முதல், இங்குள்ள ஆயுதக் குழுக்கள், பிற மாகாணங்களுக்கு பயனளிக்கும் என்று அவர்கள் நம்பும் பிராந்தியத்தில் ஏற்படும் பெரிய வளர்ச்சியைத் தடுக்க பல்வேறு  தொடர் வன்முறைகளில் ஈடுபட்டு வருகின்றன.

## மேற்கோள்கள்

பகுப்பு:2025 நிகழ்வுகள்
பகுப்பு:பாகிஸ்தானில் தீவிரவாதம்
யாதனபுடி சுலோச்சனா இராணி

**யாதனபுடி சுலோச்சனா இராணி** (*Yaddanapudi Sulochana Rani*)(2 ஏப்ரல் 1940 - 18 மே 2018) என்பவர் ஓர் தெலுங்கு மொழி நாவலாசிரியர் ஆவார். 1970கள் மற்றும் 1980களின் முற்பகுதியில், குறிப்பாக பெண்கள் மத்தியில், இவருக்கு வலுவான ரசிகர் பட்டாளம் இருந்தது. இவரது பல கதைகள் திரைப்படங்களாகவும் தொலைக்காட்சித் தொடர்களாகவும் எடுக்கப்பட்டன. இவர் இரண்டு முறை நந்தி விருதுகளை வென்றார்.

## ஆரம்பகால வாழ்க்கை மற்றும் தொழில்
யாதனபுடி சுலோச்சனா இராணி 1940ஆம் ஆண்டு ஏப்ரல் 2ஆம் தேதி ஆந்திரப் பிரதேசத்தின் கிருஷ்ணா மாவட்டத்தில் உள்ள காசாவில் ஒரு தெலுங்கு பேசும் குடும்பத்தில் பிறந்தார். இவருக்கு சிறு வயதிலிருந்தே இலக்கியத்தின் மீது வலுவான நாட்டம் இருந்தது. இவர் 80க்கும் மேற்பட்ட நாவல்களை எழுதியுள்ளார்.

## இறப்பு
யாதனபுடி தனது மகளைப் பார்க்கச் சென்றபோது அமெரிக்காவின் கலிபோர்னியாவில் மே 18, 2018 அன்று இறந்தார். அப்போதைய தெலங்காணா முதல்வர் கே. சந்திரசேகர ராவ் மற்றும் ஆந்திரப் பிரதேச எதிர்க்கட்சித் தலைவர் ஒய்.எஸ். ஜெகன் மோகன் ரெட்டி ஆகியோர் இரங்கல் தெரிவித்தனர்.

## திரைப்படங்களாக உருவாக்கப்பட்ட நாவல்கள்

## பிற நாவல்கள்

* கீர்த்தி கீரிதாலு
* ஆகமனா
* ஆராதனா
* ஆத்மியுலு
* அபிஜாதா
* அபிசாபம்
* ஆஹுதி
* அமர ஹிருதயம்
* அமிர்த தாரா
* ஆனந்த சமேதா
* அனுராகா கங்கா
* அனுராக தோரணம்
* அர்த்த ஸ்திதா
* ஆஷால சிகராலு
* அவ்யக்தம்
* பஹுமதி
* பந்தீ
* சீக்கட்டிலோ சிறு தீபம்
* தாம்பத்ய வனம்
* ஈ தேசம் மாகேமிச்சிந்தி
* ஈ ஜீவிதம் நாடி
* ஈ தாரம் கதா
* கிரிஜா கல்யாணம்
* கிருதய கானம்
* ஜாஹ்னவி
* ஜலபதம்
* ஜீவனா கீதம்
* ஜீவனா தரங்கலு-1
* ஜீவனா தரங்கலு-2
* ஜீவனா சத்யலு
* ஜீவன சௌரபம்
* ஜோதி 
* கலால கூகிலி
* கிருஷ்ண லோஹிதா
* மதுர ஸ்வப்னம்
* மீனா (அ ஆ)
* மீனா 2 (அ ஆ)
* மோகிதா
* மனோபிராமா
* மதுரமினா ஓடாமி
* மௌன பாஷ்யம்
* மௌன போராட்டம்
* நாம சந்திரிகலு
* நீரஜனம்
* நேனு ராசயித்ரினி கானு
* நிசாந்தா
* ஒன்டாரி நட்சத்திரம் 1
* ஒன்டாரி நட்சத்திரம் 2
* பார்த்து
* பிரேமா தீபிகா
* பிரேம பீடம்
* பிரேம சிமமாசனம்
* பிரியா சகி
* சகஜீவனம்
* சம்சார ரதம்
* சம்யுக்தா
* சீதாபதி
* சிநேகமாயி
* சௌகந்தி
* சுவேதா குலாபி
* சுரவண சமீரலு
* வெண்ணெல்லோ மல்லிகா
* விஜேதா
* வெமலு

## விருதுகள்

; நந்தி விருது

* சிறந்த கதை எழுத்தாளர் - ஆத்ம கவுரவம் (1965)
* இரண்டாவது சிறந்த கதை எழுத்தாளர் - காஞ்சனா கங்கா (1984)

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:தெலுங்கு எழுத்தாளர்கள்
பகுப்பு:கிருஷ்ணா மாவட்ட மக்கள்
பகுப்பு:இந்தியப் பெண் நாவலாசிரியர்கள்
பகுப்பு:2018 இறப்புகள்
பகுப்பு:1940 பிறப்புகள்
கமலா பட்

**கமலா பட்** (*Kamla Bhatt*) என்பவர் ஓர் இந்திய வலைப்பதிவர், சிலிக்கான் வேலியின் பாட் டெக்கில் உள்ள இந்தியா தொழில்நுட்ப அம்சத்திற்குப் பங்களிப்பவர் ஆவார். இவரது வானொலி/வலையொலி நிகழ்ச்சி கம்லா பட் நிகழ்ச்சி என்று அழைக்கப்படுகிறது.

## வாழ்க்கை வரலாறு
பெங்களூரின் முன்னணிச் செய்தித்தாளான டெக்கான் ஹெரால்டு இவரைப் பற்றி "இவர் எப்போதும் அனைத்துத் தரப்பு மக்களாலும் ஈர்க்கப்பட்டுள்ளார் -அவர்கள் தகவல் தொழில்நுட்ப வல்லுநர்களாக இருந்தாலும் சரி, பிரபலச் சமையல்காரர்களாக இருந்தாலும் சரி, பாலிவுட் நட்சத்திரங்கள், இயக்குநர்களாக இருந்தாலும் சரி, அல்லது ஓர் ஓட்டுநராக இருந்தாலும் சரி" என்று தெரிவித்தது

## மேற்கோள்கள்

## வெளி இணைப்புகள்

* இணையத்தில் காட்டு & சொல், டெக்கான் ஹெரால்டு, 28 ஜூலை 2006

பகுப்பு:தமிழகப் பெண் எழுத்தாளர்கள்
பகுப்பு:சென்னை எழுத்தாளர்கள்
பகுப்பு:வாழும் மக்கள்
வெண்பலகை இயங்குபடம்

thumb| வெண்பலகை இயங்குபட நிகழ்பட உதாரணம்
thumb| வெண்பலகை இயங்குபடம்-உதாரணம்
**வெண்பலகை இயங்குபடம்** (Whiteboard animation) என்பது ஒரு எழுத்தாளர் ஒரு வெண்பலகை அல்லது அதனைப் போன்ற மேற்பரப்பு உள்ளதில் குறிப்பான் எழுதுகோலைப் பயன்படுத்தி ஒரு விளக்கப்படக் கதையை வரைவதன் மூலம் பதிவு செய்யும் செயல்முறையாகும். கதையின் வரிவடிவத்தினை இயங்குபடங்கள் மூலமாக இதில் விவரிக்கப்படுகின்றன. கையால் வரையப்பட்ட விளக்கப்படங்களுக்கு உயிரூட்ட, அதன் உருவாக்குநர்கள் பொதுவாக காலக்கடப்பு ஒளிப்படவியல் மற்றும் நிறுத்த இயக்க இயங்குபடங்களைப் பயன்படுத்துகின்றனர். iதற்கு, யூடியூப்பை ஒரு பொதுவான தளமாகப் பயன்படுத்துகின்றனர். இது தொலைக்காட்சி,  இணைய விளம்பரங்களிலும் நுகர்வோருடன் தனிப்பட்ட முறையில் தொடர்பு கொள்ளப் பயன்படுத்தப்படுகிறது. இதனைப் பயன்படுத்தி உருவாக்கப்பட்ட ஆரம்பகால நிகழ்படங்கள் 2009 இல் யூடியூப்பில் வெளியிடப்பட்டன.கதை சொல்லும் சாதனமாக அறிந்துகொள்ளும் வரை சோதனை நோக்கங்களுக்காகப் பயன்படுத்தப்பட்டன. இவை பெரும்பாலும் கதைகள், கல்வி விளக்கங்களில் பயன்படுத்தப்படுகிறது.

## விளக்கம்
"வெண்பலகை இயங்குபடம்" என்பது வெண்பலகையில் வரையப்பட்ட படங்களின் தொடரை உருவாக்கும் செயல்முறையைப் பயன்படுத்தும், ஒரு குறிப்பிட்ட வகை விளக்கக்காட்சியைக் குறிக்கிறது. ஒரு குறிப்பிட்ட வரிசையில் பதிவு செய்யப்பட்டு பின்னர் இயங்குபட விளக்கக்காட்சியை உருவாக்க மீண்டும் மீண்டும் இயக்கப்படுகின்றன. 

## செயல்முறை
இதன் தயாரிப்பு செயல்முறையானது ஒரு தலைப்பை உருவாக்குவதிலிருந்து தொடங்குகிறது. தலைப்பு தேர்ந்தெடுக்கப்பட்டவுடன், உரை எழுதுதல் தொடங்குகிறது. உள்ளடக்கம் உருவாக்கப்பட்ட பிறகு, இயங்குபடத்தின் தோராயமான வரைவுகL உருவாக்கப்படுகிறது. இந்த செயல்முறைகள் புதிய கண்டுபிடிப்பிற்கான நேரத்தை அமைக்க உதவுகின்றன. பரவலான செயல்முறை பின்வருமாறு:

# உள்ளடக்கத்தை எழுதுதல்.
# குரல் பதிவைப் பதிவுசெய்தல்.
# தொடக்க இயங்குபடங்களை உருவாக்குதல்
# இயங்குபடங்களை ஒழுங்கமைத்தல்
# வழிகாட்டிகளை உருவாக்குதல்
# வீடியோவைப் பதிவுசெய்தல்
# ஒலியையும் நிகழ்படங்களையும் பொருத்துதல்
# இசையைச் சேர்த்தல்
# ஏற்றுமதி செய்து பகிர்தல். 

## மேற்கோள்கள்

பகுப்பு:வெண்பலகை இயங்குபடங்கள்
பகுப்பு:இயங்குபட உத்திகள்
மொகிந்தர் கவுர் பம்ரா

**மொகிந்தர் கவுர் பம்ரா**(*Mohinder Kaur Bhamra*)  பஞ்சாபின் நாட்டுப்புற இசை, கசல் (இசை) மற்றும் சீக்கிய இசைப் பாடல்களைப் பாடும் ஒரு பிரித்தானியர் இந்தியப் பெண் பாடகி ஆவார்.  பிரித்தானிய இந்தியப் பெண்களைப் பற்றிய பிரச்சினைகளை இவரது சில பாடல்கள் எடுத்துக்காட்டியுள்ளன.

## பிறப்பு
பிரித்தானியாவின் காலனியாக உகாண்டா இருந்தபோது இவர் 1936 ஆம் ஆண்டில் அங்கே பிறந்தார்.

## ஆரம்பகால வாழ்க்கை மற்றும் கல்வி
இவர் தனது ஐந்து அல்லது ஆறு வயதில் பிரித்தானிய இந்தியாவுக்கு குடிபெயர்ந்தார். இவர் லூதியானாவில் உள்ள ஒரு அரசுப் பள்ளியில் பயின்றார். மேலும் குரு அங்கது தேவ் பஞ்சாப் கல்லூரியில் சீக்கிய இறையியல் மற்றும் பாரம்பரிய இசையில் மாலை வகுப்புகளை எடுத்தார். ஜவஹர்லால் நேரு மற்றும் விஜய லட்சுமி பண்டிட் ஆகியோர் அவரது பள்ளிக்கு வந்தபோது, ​​அவர்களுக்காக இந்தியாவின் தேசிய கீதமான ஜன கண மன வைப் பாடுமாறு அவரது ஆசிரியர்கள் கேட்டுக் கொண்டதையடுத்து அவற்றைப் பாடிக்காட்டினார். தனது இளம் வயதிலேயே கென்யாவுக்கு குடிபெயர்ந்து இந்திய இசைப் படிப்பை அஞ்சல் மூலம் முடித்தார். அவர் *கிசுமு* வில் உள்ள குருத்துவாரிலும், பின்னர், திருமணத்திற்குப் பிறகு, நைரோபியிலும் பாடத் தொடங்கினார்.  அங்கு, 1959 இல், அவர் தனது முதல் மகன் *குல்ஜித்*தைப் பெற்றெடுத்தார். அவர் ஆர்மோனியம் வாசிக்கக் கற்றுக்கொண்டார் மற்றும் பிரபலமான பாடல்களுக்கு தக்கவாறு இசையை மாற்றியமைத்தார்.
## இங்கிலாந்து வாழ்க்கை
1961 ஆம் ஆண்டில், பம்ரா தனது மகனுடன் இங்கிலாந்துக்குச் சென்று, ஏற்கனவே லண்டனில் குடிசார் பொறியியல்  படித்துக்கொண்டிருந்த தனது கணவருடன் சேர்ந்தார். தனது ஆரம்பகால வாழ்க்கையில், பாம்ரா காலையில் (ஆனந்த் காரஜ்) சீக்கிய திருமண விழாக்களில் பாடுவார், அதைத் தொடர்ந்து பிற்பகலில் *வரவேற்பு விருந்தி*ல் நிகழ்ச்சி நடத்துவார். தபேலா வாசித்த அவரது மகன் *குல்ஜித்* அவருடன் சென்றார், பின்னர் அவரது இரண்டு இளைய சகோதரர்களும் அவரைத் தொடர்ந்து வந்தனர். 1978 ஆம் ஆண்டில் அவரது குடும்பக் குழு அவதார் சிங் காங் கில் இணைந்தது.

## கலை வாழ்க்கை

பிரித்தானிய இந்தியப் பெண்கள் பொதுகொண்டாட்டங்களில் பொதுவாக பங்கேற்பதிலிருந்து விலக்கப்பட்டிருந்த நேரத்தில்,அவர்களை  கித்தா நடனம் மற்றும் விருந்து கொண்டாட்டங்களில் சேர பம்ரா ஊக்குவித்தார்.பஞ்சாபின் நாட்டுப்புற இசை, கசல் (இசை)கள் மற்றும் சீக்கிய இசை மூலம் இவர் பிரபலமடைந்தார். மற்றும் இடம்பெயர்வு, இங்கிலாந்தில் பணிபுரிதல் மற்றும் இங்கிலாந்தில் உள்ள இந்தியப் பெண்களுக்கு இடையிலான பிணைப்பு ஆகியவற்றை அடிப்படையாகக் கொண்ட இவரது பாடல்களுக்காகவும் பம்ரா பிரபலமானார்.அப்போதிருந்து, பிரிட்டனில் உள்ள இந்தியப் பெண்கள் தொடர்பான பிரச்சினைகளைப் பிரதிபலிப்பதில் அவர் தனித்துவமானவராகக் காணப்படுகிறார்.

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1940கள் பிறப்புகள்
பகுப்பு:பிரித்தானிய இசைக்கலைஞர்கள்
பகுப்பு:இந்திய நாட்டுப்புற இசைக்கலைஞர்கள்
பகுப்பு:ஆர்மோனியம் இசைக்கலைஞர்கள்
பகுப்பு:பஞ்சாபி இசைக்கலைஞர்கள்
பகுப்பு:பஞ்சாபி பாடகர்கள்
ஆலு சோகா

**ஆலு சோக்கா** (*Aloo chokha*) அல்லது *'ஆலு பார்தா* என்பது வேகவைத்து மென்மையாக்கப்பட்ட உருளைக் கிழங்கை மேலும் நன்கு மசித்து, நறுக்கப்பட்ட மிளகாய், வெங்காயம், உப்பு மற்றும் கடுகு எண்ணெய் ஆகியவற்றைக் கலந்து தயாரிக்கப்படும் ஓர் உணவாகும். பீகார் மாநிலத்தில், இது லிட்டி சோகாவின் ஒரு பகுதியாக பக்க உணவுகளில் ஒன்றாக வழங்கப்படுகிறது. இது வழக்கமாக இந்தியத் துணைக்கண்டத்தின் கிழக்கு இந்தியாவிலுள்ள் ஒருசில பகுதிகளில் கிச்சடியுடன் சாப்பிடப்படுகிறது.

## மேற்கோள்கள்

பகுப்பு:இந்திய உணவுகள்
நளினி சிங்

**நளினி சிங்** (*Nalini Singh*)(பிறப்பு செப்டம்பர் 1, 1945) ஓர் இந்தியப் பத்திரிகையாளர்.

தூர்தர்ஷனில் பல நடப்பு நிகழ்வு நிகழ்ச்சிகளுக்கு இவர் தொகுப்பாளராக இருந்துள்ளார். மேலும் புலனாய்வு பத்திரிகை குறித்த 'ஆன்கோன் தேகி' என்ற நிகழ்ச்சியின் மூலம் மிகவும் பிரபலமானவர்.

1995-ஆம் ஆண்டு தூர்தர்ஷனில்  ஒளிபரப்பான *ஹலோ ஜிந்தகி* என்ற மற்றொரு நிகழ்ச்சியை இவர் தொகுத்திருந்தார்.

## உறவு
நளினி சிங், நுகர்வோர் உரிமை ஆர்வலர் எச். டி. சோரியின் மகள். இந்தியப் பத்திரிகையாளர்களான தீபக் சோரி மற்றும் மத்திய அமைச்சராகவும் இருந்த அருண் சோரியின் ஆகியோரின் சகோதரி.

## தொழில்
சிங், டிவி லைவ் இந்தியா தனியார் நிறுவனத்தின் நிர்வாக இயக்குநராகவும், நேபாளம்-1 செய்தி அலைவரிசையின் நிர்வாக ஆசிரியராகவும் உள்ளார்.

## தனிப்பட்ட வாழ்க்கை
நளினி சிங், உத்தரப் பிரதேசத்தின் முன்னாள் ஆளுநரும் நேபாளத்திற்கான முதல் இந்தியத் தூதருமான சர் சந்தேஷ்வர் பிரசாத் நாராயண் சிங்கின் மருமகளும் ஆவார். இவரின் மகள் ரத்னா வீரா, 'நீதிமன்ற உத்தரவின் மகள்' என்ற நாவலை எழுதியுள்ளார். இது சுயசரிதையா என்ற சில ஊகங்களுக்கு வழிவகுத்தது. இரத்னா ஒரு நேர்காணலை வழங்கினார். இதில் இவர் தனது தாயுடனான உறவை விவரித்தார்.

### புத்தக வெளியீடு
* 

## மேற்கோள்கள்

* X இல் நளினி சிங்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:இந்தியத் தொலைக்காட்சி தொகுப்பாளர்கள்
மம்தா சாகர்

**மம்தா சாகர்** (*Mamta Sagar*) என்பவர் ஓர் இந்தியக் கவிஞரும், கல்வியாளரும் கன்னட மொழியில் எழுத்தாளரும் ஆவார். இவருடைய எழுத்துக்கள் அடையாள அரசியல், பெண்ணியம், மொழியியல், கலாச்சாரப் பன்முகத்தன்மையைச் சுற்றியுள்ள பிரச்சினைகள் குறித்து கவனம் செலுத்துகின்றன. இவர் சிருஷ்டி கலை வடிவமைப்பு மற்றும் தொழில்நுட்ப நிறுவனத்தில் கல்வி மற்றும் படைப்பு எழுத்துப் பேராசிரியராக உள்ளார். 2024-ஆம் ஆண்டில், உலக எழுத்தாளர்கள் அமைப்பால் வழங்கப்பட்ட உலக இலக்கியப் பரிசை சாகர் வென்றார்.

## பணி
சாகர் கவிதை, உரைநடை, விமர்சனங்கள் கன்னடத்திலும் ஆங்கிலத்திலும் மொழிபெயர்த்துள்ளார். இவரது சொந்தக் கவிதைகள் பல மொழிகளில் மொழிபெயர்க்கப்பட்டுள்ளன. மேலும் பெங்களூரு ஜெயின் பல்கலைக்கழகம், கேரளப் பல்கலைக்கழகத்தின் பாடங்களில் சேர்க்கப்பட்டுள்ளன. இவரது சில கவிதைகள் வாசு தீட்சித் பிந்துமாலினி, சுனிதா அனந்தசாமி இசையுடன் இசைக்கப்பட்டுள்ளன.

சாகர், வேல்சு-இந்தியா கூட்டுத் திட்டங்களின் ஒரு பகுதியாக (2018) *சிருஷ்டி பிலிம்சுடன்* இணைந்து, இதே பெயரில் தனது சொந்தத் தொகுப்பை அடிப்படையாகக் கொண்ட மூன்று கவிதைத் திரைப்படங்களான *இன்டர்வெர்ஷன்சு 1,2, & 3* ஆகியவற்றைத் தயாரித்தார். கௌரி *லங்கேசுவிற்காக* எழுதிய தனது கவிதையின் காணொளி விளக்கக்காட்சியான *ஃபார் கௌரியையும்* தயாரித்துள்ளார்.

பெங்களூரு இலக்கிய விழாவில் பன்மொழி சமூக கவிதை நிகழ்வான *காவ்யா சஞ்சே* உட்பட, ஐதராபாத், பெங்களூரில் சர்வதேச, தேசியக் கவிதை, நாடக நிகழ்வுகளை சாகர் தொகுத்து வழங்கியுள்ளார். இவர் பன்னாட்டுக் கவிதை மொழிபெயர்ப்பு திட்டங்களிலும் ஈடுபட்டுள்ளார்.

## நூல் பட்டியல்

* *காடா நவிலினா ஹெஜ்ஜே* (காட்டு மயிலின் கால்தடங்கள்) – 1992
* *சுக்கி சுக்கி சந்தக்கி* – 1993
* *நதியா நீரினா தேவா* (நதியின் ஈரம்) – 1999
* *ஹிகே ஹாலேயா மைலே ஹாடு* (இது போன்ற பாடல்) - 2007
* *ஒரு பெண் எழுத்தாளராக வளர்தல்* (*Growing Up as a Woman Writer)*–2007
* *மகிழ விஷயா* – 2007
* *இல்லி சல்லுவ மாது* – 2010
* *மறை & தேடுதல்* (*Hide & Seek*)– 2014
* *காஷா நபிந்து* – 2018
* *இடைச்செருகல்கள்* (*Interversions*)(தொகுப்பு)

### மொழிபெயர்ப்பு

* திருமலாம்பாவின் கவிதைகள்
* *ஆசையின் ஊஞ்சல்* - *மய்யே பாரா மனவே பாரா* நாடகம்
* *சீமந்தா* (2003) – நாகவேணியின் சிறுகதை
* *870* (2011) – எமிலி டிக்கின்சன் எழுதியது
* *ஸ்லோவேனியன்-கன்னட இலக்கிய தொடர்புகள்* (2011)
* *தடைகளுக்கு அப்பால்: ஸ்லோவேனியன்-கன்னட இலக்கிய தொடர்புகள்* (2011)
* *ஸ்லோவேனியன்-கன்னட இலக்கிய தொடர்புகள்* (2011)
* *ப்ரீத்தியா நலவட்டு நியமகாலு* (2017) - எலிஃப் ஷஃபாக்கின் நாவல்

## மேற்கோள்கள்

## வெளி இணைப்புகள்

* சர்வதேச கவிதை மொழிபெயர்ப்பு பட்டறை, டேன், செசானா, ஸ்லோவேனியா
* கிரனாடா கவிதை விழா 2010, நிகரகுவா
* மெடலின், கொலம்பியாவின் சர்வதேச கவிதை விழா
* மம்தா ஜி. சாகரின் சிறந்த கவிதைகள்
* ஹைதராபாத்தில் மகிளா விஷய புத்தக வெளியீட்டு விழா

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:கன்னடக் கவிஞர்கள்
பகுப்பு:வாழும் மக்கள்
பகுப்பு:1966 பிறப்புகள்
ஜெயதேவி தாய் லிகாடே

**ஜெயதேவி தாய் லிகாடே** (*Jayadevi Taayi Ligade*)(சூன் 23, 1912 - சூலை 24, 1986) என்பவர் கன்னடம், மராத்தி மொழிகளில் எழுதிய ஓர் இந்தியக் கவிஞரும் ஆர்வலரும் ஆவார்.

1974-ஆம் ஆண்டு மண்டியாவில் நடைபெற்ற கன்னட மொழியில் இலக்கியத்தை ஊக்குவிக்கும் இலாப நோக்கற்ற 48ஆவது கன்னட இலக்கிய மன்றத்தின் தலைவராகவும், மாநாட்டின் முதல் பெண் தலைவராகவும் லிகாடே இருந்தார். நகரத்தில் பெரும்பான்மையாக கன்னட மொழி பேசும் சமூகத்தினரைக் கருத்தில் கொண்டு, சோலாப்பூரை கருநாடகாவுடன் இணைக்க இவர் போராடினார். கன்னடம், மராத்தி மொழிகளில் கன்னட இலக்கியம் குறித்த பல புத்தகங்களை இவர் வெளியிட்டுள்ளார். மேலும் சித்தராம புராணம், *சிறீ சித்தராமேசுவராவை* எழுதினார். இவர் சரண சாகித்திய உள்ளடக்கத்தை வெளியிடுவதற்கும் நிதி வழங்கினார்.

லிகாடே, வீரசைவ மகளிர் மன்றத்தின் (அகிலப் பாரத வீரசைவ மகளிர் சங்கம்) தலைவராகவும், மத்தியச் சாகித்திய அகாடமியின் உறுப்பினராகவும் இருந்தார். இவர் மாநில சாகித்திய அகாதமி விருது, தேவராஜ பகதூர் விருது (தேவராஜ பஹாத்தூர் பரிசு) ஆகியவற்றைப் பெற்றுள்ளார்.

## மேற்கோள்கள்

பகுப்பு:மராத்தி எழுத்தாளர்கள்
பகுப்பு:கன்னட எழுத்தாளர்கள்
பகுப்பு:1986 இறப்புகள்
பகுப்பு:1912 பிறப்புகள்
கீதா நாகபூசன்

**கீதா நாகபூசன்** (*Geetha Nagabhushan*)(25 மார்ச் 1942 &ndash; 28 சூன் 2020) என்பவர் ஓர் இந்திய எழுத்தாளரும், நாவலாசிரியரும் கல்வியாளரும், கன்னடத்தில் தனது படைப்புகளுக்காக அறியப்பட்டவரும் ஆவார். 2004-ஆம் ஆண்டு தன்னுடைய "படுகு" நாவலுக்காக மாநிலச் சாகித்திய அகாதமி விருதைப் பெற்ற முதல் கன்னடப் பெண் எழுத்தாளர் என்ற பெருமையைப் பெற்றார்.

## இளமை
கீதா 1942-ஆம் ஆண்டு சவலகியில் சாந்தப்பா மற்றும் சரணம்மாவுக்கு மகளாகப் பிறந்தார். இவருக்கு 2 சகோதரிகளும் ஒரு சகோதரனும் இருந்தனர். சுதந்திரப் போராட்ட வீரரான இவரின் தந்தை குல்பர்காவில் உள்ள ஒரு துணி தொழிற்சாலையில் பணிபுரிந்தார்.

## தனிப்பட்ட வாழ்க்கை
கீதா இரண்டு முறை திருமணம் செய்து கொண்டார். நாகபூசண் இவரது இரண்டாவது கணவர். இந்த இணையருக்கு இரண்டு குழந்தைகள் இருந்தனர். திருமணமான சில வருடங்களுக்குப் பிறகு, கீதா பிரிந்து குழந்தைகளுடன் வாழ்ந்தார்.

## இலக்கியப் படைப்புகள்
கீதாவின் மிகவும் பிரபலமான படைப்புகள் நாவல்கள் ஆகும். இவர் சிறுகதைகள், ஆராய்ச்சி புத்தகங்கள், கட்டுரைகளையும் வெளியிட்டுள்ளார்.

### நாவல்கள்

* தாவரேய ஹூவு
* சந்தனதா சிகுரு
* மகாமானே
* மராலி மானே
* சப்தவர்ணத ஸ்வப்னா
* மாபுர தாயியா மக்கள்
* ஹாசிமாம்ச மட்டு ஹட்டுகளு
* ஆகாதா
* அவந்தரா
* சக்கிய ஹரேயட தினங்கள்
* படலாகுவ பன்னகளு
* நீலகங்கா
* பிரீதிசித்து நின்னேன்
* மோஹ்வா
* நின்னா தொலுகலல்லி
* நின்னோலாவு நானகிரலி
* சவதி ஸ்ரீகந்தா
* நன்னா நின்னா நடுவே
* சித்ரதா ஹாடு
* தும்மாசு
* எரிலிதகலு
* அசாரேகலு
* நன்னா ஒலவு நின்னா செலுவு
* டாங்கே
* அபிமானா
* படுகு
* கேஜ் முட்டிடு
* பாக்கி
* காப்பு நெலா கெம்பு ஹூவு
* கட்டுமுச்சி

### கதைத் தொகுப்புகள்

* ஜ்வலந்தா
* அவ்வ மட்டு இதாரா கதைகளு
* கியாதிகி பனடக கதேயாகி நிந்தவாரு

### ஆராய்ச்சி பணிகள்

* துருக முருகியர சம்சுக்ருதி

கீதா நாகபூசனின் விருது பெற்ற நாவலான படுகு, இப்போது குசும் தந்திரியால் ஆங்கிலத்தில் மொழிபெயர்க்கப்பட்டு, மாநில சாகித்திய அகாதமியால் வெளியிடப்பட்டது.

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண்ணிய எழுத்தாளர்கள்
பகுப்பு:2020 இறப்புகள்
பகுப்பு:1942 பிறப்புகள்
ஓல்கா ஆண்டர்சன்

**ஓல்கா ஆண்டர்சன்** (*Olga Andersen*) (1818-1939) நோர்வே நாட்டை சேர்ர்ந்த பொதுவுடைமைக் கட்சியின் அரசியல் பிரமுகர்  ஆவார்.

ஒரு பணிப்பெண்ணாக இவர் தனது வாழ்க்கையை  தொடங்கினர். பின்னர் தையல் பயிற்சி பெற்றார்.   1923 ஆம் ஆண்டில் பொதுவுடைமைக் கட்சியில் சேர்ந்தார். 1928 ஆம் ஆண்டில் ஜீனெட் ஓல்சனுக்குப் பிறகு பெண்கள் விவகாரங்கள் துறையின் செயலாளரானார். மேலும், 1928 ஆம் ஆண்டில் ஆறாவது கமிண்டெர்ன் காங்கிரசிலும் இவர் ஒரு பிரதிநிதியாக  இருந்தார். 1927 மற்றும் 1933 ஆம் ஆண்டுகளில் அகர்சசு மாகாணத்தில்  மூன்றாவது மற்றும் பத்தாவது வேட்பாளராக தேர்தலில் நின்றார். கூட்டுறவு நடவடிக்கைகளிலும் இவர் தீவிரமாகப் பணியாற்றினார்.

## மேற்கோள்கள்

பகுப்பு:1939 இறப்புகள்
பகுப்பு:1886 பிறப்புகள்
பகுப்பு:நோர்வேயின் அரசியல்வாதிகள்
அவுசா சட்டமன்றத் தொகுதி

**அவுசா சட்டமன்றத் தொகுதி** (Ausa Assembly Constituency) என்பது மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது லாத்தூர் மாவட்டத்தில் அமைந்துள்ளது. அவுசா தொகுதியானது லாத்தூர் மக்களவைத் தொகுதியுடன் பகுதியளவும், உஸ்மானாபாத் மக்களவை தொகுதியுடன் பகுதியளவும் இணைக்கப்பட்டுள்ளது.
## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
பனௌலி வித்யாபதி திக்

thumb|பனௌலி வித்யாபதி திக் பண்டைய தளம்
thumb|லட்சுமி சாகர் பொகைர், பனௌலி வித்யாபதி திக்
**பனௌலி வித்யாபதி திக்** (*Banauli Vidyapati Dih*) என்பது  மைதிலி மொழி மற்றும் சமசுகிருத மொழிக் கவிஞரும், எழுத்தாளருமான வித்யாபதி தொடர்பான வரலாற்றுச் சிறப்புமிக்க இடமாகும். இது நேபாளத்தின் மிதிலை பிரதேசத்தின் மாதேஷ் மாநிலத்திலுள்ள மகோத்தரி மாவட்டத்தின் பனௌலி கிராமத்தில் அமைந்துள்ளது. “மைதிலி கவிக் குயில்” எனும் புனைப் பெயரால் மைதிலி மொழியில் நன்கு அறியப்பட்டவர். கணபதி தாக்கூரின் மகனாகப் பிறந்த வித்யாபதி, சமசுகிருதம், மைதிலி மொழி மற்றும் வங்காள மொழிகளில் பெரும் புலமை பெற்றவர். மேலும், நேபாள மொழியிலும் சில கவிதைகளைப் புனைந்துள்ளார்.

## வரலாறு
இது நேபாளத்தின் வரலாற்று, கலாச்சார மற்றும் மத நகரமான ஜனக்பூர் நகரிலிருந்து தென்மேற்கே 3.8 மைல்கள் அல்லது 6.116 கிலோமீட்டர் தொலைவில் உள்ளது. முகலாயப் பேரரசர் மிதிலையின் மன்னர் சிவ சிம்ம சின்கை கைது செய்தபோது, பின்னர் மன்னர் தனது நண்பரும் அரசவைக் கவிஞருமான வித்யாபதியிடம் தனது மனைவி இலக்கிமா தேவியை அண்டை நாடான பனௌலி இராச்சியத்திற்கு அழைத்துச் செல்லுமாறு கூறினார். துரோன்வாரா புராதித்யர் பனௌலி இராச்சியத்தின் மன்னராக இருந்தார். இவர்கள் இருவரும் துரோன்வாரா புராதித்யாவின் அரசவையில் தஞ்சம் புகுந்தனர். அவர்கள் இங்கு பன்னிரண்டு ஆண்டுகள் வாழ்ந்ததாக கூறப்படுகிறது. வித்யாபதி அங்கு பல புத்தகங்களை எழுதினார். மாதேஷ் மாநில அரசு இதை ஒரு சுற்றுலா மையமாக அறிவித்தது. இங்கு இவரது பெயரில் ஒரு நூலகம் உள்ளது. 

இந்த இடம் பண்டைய மிதிலாவில் துரோன்வாரா வம்ச இராச்சியத்தின் மன்னர் புராதித்யனின் தலைநகராகவும் அறியப்பட்டுள்ளது. துரோணாரா புராதித்யன், மிதிலாவைச் சேர்ந்த ஆயின்வார் வம்சத்தைச் சேர்ந்த மற்றொரு சிறந்த பேரரசர் மன்னர் சிவ சிம்ம சிங்கின் நண்பராக இருந்தார். "திரிசித்" கவிதையின் படி வித்யாபதி தனது பாகவதம், துர்கா பக்தி மற்றும் தரங்கிணி ஆகிய நூல்களை இங்கு எழுதினார். வித்யாபதி தனது புகழ்பெற்ற புத்தகமான இலிக்கானாவலியை பனௌலியில் உள்ள மன்னர் துரோன்வாரா புராதித்யனின் அரசவையில் இலட்சுமண சம்வத் 299 (கி.பி. 1418) இல் எழுதினார். 15 ஆம் நூற்றாண்டின் முற்பகுதியில் மிதிலையில் நிர்வாக, கலாச்சார மற்றும் சமூக-பொருளாதார வாழ்க்கையைப் பற்றிய ஆய்வுக்காக வித்யாபதியின் முக்கியமான படைப்பாக இலிக்கானாவலி உள்ளது.

## மேற்கோள்கள்

பகுப்பு:இந்திய மெய்யியல்
பகுப்பு:Pages using gadget WikiMiniAtlas
பர்தோலி

**பர்தோலி** (*Bardoli*), மேற்கு இந்தியாவில் குஜராத் மாநிலத்தின் தெற்கில் உள்ள சூரத் மாவட்டத்தில் அமைந்த பர்தோலி வருவாய் வட்டத்தின் நிர்வாகத் தலைமையிடம் மற்றும்  நகராட்சி ஆகும்.  சூரத் நகரத்திற்கு கிழக்கே 35 கிலோ மீட்டர் தொலைவில் உள்ள பர்தோலி  நகரம் மிந்தோலா ஆற்றின் கரையில் அமைந்துள்ளது.
## சிறப்பு

பிரித்தானிய இந்தியாவின் ஆட்சியில், பர்தோலி நகரத்தில் சர்தார் வல்லபாய் படேல் உடன் மகாத்மா காந்தி, நிலவரியை விலக்கக் கோரி  உண்ணாநிலைப் போராட்டம் மேற்கொண்டனர்..
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி, 12 வார்டுகளும்ம் 12,553 குடியிருப்புகளும் கொண்ட பர்தோலி நகரத்தின்  மக்கள் தொகை  60,821 ஆகும். அதில் ஆண்கள் 31,034 மற்றும்  29,787 பெண்கள் உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். சராசரி எழுத்தறிவு 86.78 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 14.16 % மற்றும் 2.49 % ஆக உள்ளனர். இந்நகரத்தில் இந்து சமயத்தினர் 76.25%, இசுலாமியர் 19.80%, சமணர்கள் 3.24%, கிறித்தவர்கள் 0.37%, சீக்கியர்கள் 0.09% மற்றும் பிற சமயத்தினர் 0.24% ஆக உள்ளனர்.
## மேற்கோள்கள்

பகுப்பு:சூரத் மாவட்டம் 
பகுப்பு:குஜராத் மாநிலத்திலுள்ள ஊர்களும் நகரங்களும்
மொழிபு ஒளிப்படவியல்

**மொழிபு ஒளிப்படவியல்** அல்லது **கதைக் கூறும் ஒளிப்படவியல்** *(Narrative photography)* என்பது, ஒரு ஒளிப்படக் கலைஞர்  ஒளிப்படங்களைப் பயன்படுத்தி ஒரு கதையைச் சொல்ல முடியும் என்ற கருத்தாகும். ஆலன் பெல்ட்மேன், "நிகழ்வு என்பது நடப்பது அல்ல, நிகழ்வு என்பது விவரிக்கப்படக்கூடியது" என்று கூறிகிறார்.  ஒளிப்படம் எடுத்தல் தனித்துவமான தருணங்களைப் படம்பிடிப்பதாலும், ஜெரோம் ப்ரூனர் விவரித்தபடி கதை சொல்லல் என்பது தற்காலிகமானது என்பதாலும், ஒளிப்படம் எடுத்தல் உண்மையில் கதை அமைப்பை பிரதிநிதித்துவப்படுத்த முடியாது என்று தோன்றலாம். சூசன் சோன்டாக் தனது "ஆன் போட்டோகிராபி" என்ற புத்தகத்தில் இந்த ஆட்சேபனையை முன்வைத்திருக்கிறார்.

ஓரிகானின் போர்ட்லேண்டில் நடைபெறும் விவரிப்பு ஒளிப்படப் போட்டி, விவரிப்பு ஒளிப்படக் கலையின் கருத்தை விவரிக்கிறது: "கதை அல்லது கதை சொல்லும் வலிமை ஒளிப்படக் கலையின் பெரும்பகுதியின் அடித்தளத்தில் உள்ளது. ஒளிப்படக் கலைஞர்கள் காலப்போக்கில் சிக்கலான மற்றும் விளக்கமான தருணங்களை உருவாக்குகிறார்கள். சமகால ஒளிப்படக் கலைஞர்கள் ஒரு காட்சி சிறுகதையின் புதிய வடிவங்களை வடிவமைத்து ஆவணப்படுத்துகிறார்கள்". இந்தப் பணித் துறை மானுடவியல் ஆராய்ச்சியின் பல கல்விப் படைப்புகளிலும், குறிப்பாக காட்சிகள்  மானிடவியலில் பயன்படுத்தப்படுகிறது.

## சொற்பிறப்பியல்
மொழிபு *(Narrative)* என்ற சொல்லிற்கு; *கதை, கதைக்கூற்று, கூற்று, தொடர் உரை, கதைப்பகுதி, நிகழ்ச்சி விரிவுரை, கதை இயல்பான, கதை வடிவான, கதைக் கூற்றுக்குரிய, தொடர் உரை சார்ந்த, வரிசைப்பட எடுத்துரைக்கிற* என பல்வேறு அர்த்தங்களை மூலங்களில் அறியமுடிகிறது.

## மொழிபுவை வரையறுத்தல்
கதை சொல்லுதல் மற்றும் கதைகளைக் கேட்கும் செயல் மனித இயல்பில் இயல்பானவை. வாய்மொழி மரபிலிருந்து புராணங்கள், புனைவுகள், கட்டுக்கதைகள், நிகழ்வுகள் அல்லது கதைப்பாடல்கள் வரை, மொழி தோன்றியதிலிருந்து மனிதர்கள் கதைசொல்லலில் ஈடுபட்டுள்ளனர். தலைமுறைகள் கடந்து செல்லும் இந்தக் கதைகள், மதிப்புமிக்க அறிவையும் ஞானத்தையும் உள்ளடக்குகின்றன. கதைசொல்லலைப் பற்றி விவாதிக்கும்போது, ​​"கதை" என்ற சொல் அடிக்கடி வெளிப்படுகிறது. 'தி ப்ரீ டிக்சனரியின்' படி, ஒரு கதை என்பது "நிகழ்வுகள், அனுபவங்கள் அல்லது அது போன்றவற்றின் கதை அல்லது கணக்கு." இந்த வரையறை கதை மற்றும் கதை என்ற சொற்கள் ஒன்றுக்கொன்று மாறக்கூடியவை என்பதைக் குறிக்கிறது, ஆனால் அது உண்மையில் அப்படியா? ஒரு கதை பொதுவாக நிகழ்வுகளின் வரிசையைக் குறிக்கிறது, ஒரு நிகழ்வு காலத்தில் உறைந்த ஒரு தருணம். ஒவ்வொரு கதைக்கும் ஒரு கதை இருந்தாலும், அனைத்து கதைகளும் கதைகள் அல்ல. இந்த உள்ளார்ந்த தெளிவின்மை இந்த வார்த்தையின் மழுப்பலான தன்மையை உள்ளடக்கியது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மாதுரி விஜய்

**மாதுரி விஜய்** (*Madhuri Vijay*) ஹவாயில் வசிக்கும் ஓர் இந்திய எழுத்தாளர். இந்தியாவின் மிகவும் மதிப்புமிக்க இலக்கிய விருதான ஜேசிபி பரிசை வென்ற *தி ஃபார் ஃபீல்டின்* ஆசிரியர் இவர்.

## இளமை
விஜய் இந்தியாவின் பெங்களூரில் பிறந்து வளர்ந்தார். 2009-ஆம் ஆண்டில், இவர் லாரன்ஸ் பல்கலைக்கழகத்தில் பை பீட்டா கப்பா பட்டம் பெற்றார். இங்கு இவர் உளவியல், ஆங்கிலம் பயின்றார். பட்டம் பெற்ற பிறகு, மாதுரி வாட்சன் ஆய்வு நிதியினைப் பெற்றார். இது இவரை தென்னாப்பிரிக்கா, மலேசியா, தான்சானியா ஆகிய நாடுகளுக்குப் பயணம் மேற்கொள்ள வழிவகுத்தது. இதே நேரத்தில் வெளிநாடுகளில் வசிக்கும் இந்தியர்களைப் பற்றி ஆய்வும் செய்தார். நிதியுதவி ஆய்விற்குப் பிறகு, இவர் அயோவா எழுத்தாளர்கள் பயிற்சிப் பட்டறையில் கலந்து கொண்டார்.

## எழுதுதல்
காஷ்மீர் பற்றிய இவரது முதல் நாவலான *தி ஃபார் ஃபீல்ட்*, இந்தியாவின் மிக உயர்ந்த இலக்கிய விருதாகக் கருதப்படும் இலக்கியத்திற்கான ஜேசிபி பரிசை வென்றது. "நாட்டின் தற்போதைய சூழ்நிலை" காரணமாக வெளியீட்டாளர்கள் இதை ஏற்றுக்கொள்ளத் தயங்கும் இந்தியாவில் கூட இந்தப் புத்தகம் வெளியிடப்பட்டது ஆச்சரியமாக இருப்பதாக விஜய் கூறினார்.

மாதுரி புஷ்கார்ட் பரிசைப் பெற்றவர் ஆவார். தெற்காசிய இலக்கியத்திற்கான டி. எஸ். சி. பரிசுக்கு நீண்டகாலமாகப் பட்டியலிடப்பட்டுள்ளார். இவருடைய படைப்புகளான *தி பெஸ்ட் அமெரிக்கன் நான்ரிக்வைர்டு ரீடிங்*, *நரேட்டிவ் மேகசின்,* *சலூன்* போன்ற பிற வெளியீடுகளில் வெளிவந்துள்ளது. ஆகத்து 17, 2020 அன்று *தி நியூ யார்க்கர்* இதழில் வெளியிடப்பட்ட இவரது "*யூ ஆர் மை டியர் பிரண்ட்*-நீ என் அன்பான தோழி" என்ற சிறுகதை, *சிறந்த அமெரிக்கச் சிறுகதைகள் 2021*-இல் சேர்க்கப்பட்டுள்ளது.

## தனிப்பட்ட வாழ்க்கை
2019-ஆம் ஆண்டு நிலவரப்படி, விஜய் ஹவாயில் வசிக்கிறார். இங்கு இவர் ஆங்கிலம் கற்பிக்கிறார்.

## விருதுகள்

* வாட்சன் ஆய்வு நிதி (2009)
* புசுகார்ட் பரிசு (2019)
* இலக்கியத்திற்கான ஜேசிபி பரிசு (2019)
* டாட்டா இலக்கிய நேரடி முதல் புத்தக விருது (2019)
* புனைகதைகளில் சிறந்து விளங்குவதற்கான கார்னகி பதக்கம் (2020)
* குறுக்கெழுத்துப் புத்தக விருது (2020)
* சிறந்த புனைகதைக்கான பெண் எழுத்தாளர் விருது (2020) 

## மேற்கோள்கள்

## வெளி இணைப்புகள்

* 

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் நாவலாசிரியர்கள்
பாலி கடல்

பாலி கடல் (ஆங்கிலம்: *Bali Sea*; இந்தோனேசியம்: *Laut Bali*) என்பது இந்தோனேசியா, பாலி தீவின் வடக்கிலும் காங்கியன் தீவின் *([[:en:Kangean Islands|Kangean Islands]])* தெற்கிலும் உள்ள நீர்நிலையாகும். இந்தக் கடல் புளோரஸ் கடலின் தென்மேற்குப் பகுதியிலும்; மேலும் மதுரா நீரிணையின் மேற்கிலும் அமைந்துள்ளது.

சில இடங்களில், பாலி கடலின் ஆழம் 5217 அடி வரை உள்ளது. இது உலகின் மிக ஆழமற்ற கடல்களில் ஒன்றாகும். பாலி கடலின் நீல நிற நீர், வளமான கடல்வாழ் உயிரினங்கள், இனிமையான காலநிலை மற்றும் அழகான கடற்கரைகளுக்காக மக்கள் அங்கு வருகை தருகின்றனர்.

## பொது

பாலி கடல், சில நேரங்களில் கடல்சார் நோக்கங்களுக்காக புளோரஸ் கடலுடன் இணைக்கப்படுகிறது; இருப்பினும், சில கடல்சார் விளக்கப்படங்களில், பாலி கடல் வழிப் பயணங்களுக்கு ஒரு தனித்துவமான கடலாகப் பதிவு செய்யப்ப்பட்டு உள்ளது. இந்தக் கடல் 45,000 கிமீ2 (17,000 மைல்2) பரப்பளவையும்; 1,590 மீ (5,217 அடி) ஆழத்தையும் கொண்டது.

இந்தக் கடல் பல எரிமலைத் தீவுகளுக்குத் தாயகமாக உள்ளது. பாலி கடல், பசிபிக் எரிமலை வளையத்தின் ஒரு பகுதியாகும்; மேலும் அடிக்கடி நிலநடுக்கங்கள் மற்றும் எரிமலை வெடிப்புகளை அனுபவிக்கிறது.

## அமைவு

பன்னாட்டு நீராய்வியல் அமைப்பு *([[:en:International Hydrographic Organization|International Hydrographic Organization]])* (**IHO**) பாலி கடலை கிழக்கிந்திய தீவுக்கூட்டத்தின் *([[:en:East Indian Archipelago|East Indian Archipelago]])* நீர்நிலைகளில் ஒன்றாக வரையறுக்கிறது. கடல்சார்வியலைப் பொறுத்தவரை, பாலி கடல், இந்தோனேசிய நீரோட்டத்துடன் ஒத்துப்போகிறது. இந்தக் கடல், பசிபிக் பெருங்கடலில் இருந்து இந்தியப் பெருங்கடலுக்குள்; பெரும்பாலும் பாலி நீரிணை மற்றும் லோம்போக் நீரிணை வழியாகப் பாய்கிறது.

புளோரஸ் கடலுடனான அதன் கிழக்கு எல்லை காரணமாக, கடல்சார் ஆய்வாளர்கள் சில சமயங்களில் பாலி கடலை அதன் ஒரு பகுதியாக வகைப்படுத்துகின்றனர்.

## மேலும் காண்க
* திமோர் கடல்
* அரபூரா கடல்
* பண்டா கடல்
* சுலாவெசி கடல்
* சாவகக் கடல்
* மலுக்கு கடல்

## மேற்கோள்கள்

## வெளி இணைப்புகள்

பகுப்பு:இந்தோனேசியாவின் புவியியல்
பகுப்பு:இந்தோனேசியக் கடல்கள்
சுலேகா உசேன்

**சுலேகா உசேன்** (*Sulekha Hussain*)(1 சனவரி 1930-15 சூலை 2014) இந்தியாவைச் சேர்ந்த பாராட்டப்பட்ட உருது நாவலாசிரியர் ஆவார். இவரது பேத்திகளில் ஒருவரான நிமி பாரூக், கனடிய குடிமகனான யாசர் முகமது அலி ஜின்னாவை மணந்து, தற்போது டொராண்டோவில் வசிக்கிறார். உசேன் பல நாவல்களையும் சிறுகதைகளையும் எழுதியுள்ளார். 2012-ஆம் ஆண்டு மத்தியக் கலாச்சார விவகார அமைச்சகத்தால் உருது மொழியில் ஆய்வு நிதி வழங்கும் குழுவில் இவர் பரிந்துரைக்கப்பட்டார்.

## ஆரம்ப கால வாழ்க்கை
சுலேகா உசேன் 1930ஆம் ஆண்டு இந்தியாவின் கேரளாவின் மட்டஞ்சேரியில் கட்சி மேமன் குடும்பத்தில் பிறந்தார். இவர் தனது இளம் வயதிலேயே பெற்றோரை இழந்து, தனது தாத்தா ஜானி சேட்டால் வளர்க்கப்பட்டார். இவர் 4ஆம் வகுப்பு வரை மட்டுமே படித்துள்ளார். கொச்சியின் மட்டாஞ்சேரியில் உள்ள ஜனானா மதரேசாவில் (ஆசியா பாகி மதரேசா) படித்தார். உருது மொழியில் பல நாவல்கள், சிறுகதைகளை இவர் வெளியிட்டார். இவை உருது வட்டாரங்களில் பாராட்டப்பட்டன. இவரது படைப்புகள் பாக்கித்தான், வங்களாதேசம், மத்திய கிழக்கு, வட இந்திய மாநிலங்களில் ஏராளமான வாசகர்களைச் சென்றடைந்துள்ளன. இவருடைய நாவல்கள் *மேரே சனம்*, *ராஹ் அகேலி* மற்றும் *ஆபா* ஆகியவை பிரபலமான படைப்புகள்.

## வெளியீடுகள்
**நாவல்கள்**

* *ரஹ் அகேலி* 
* *திஷ்வர் ஹுவா ஜீனா* 
* *ஏக் கியாப் ஹகிகாத்* 
* *மார்லா ஹே காளி* 

## மேலும் காண்க

* இந்திய எழுத்தாளர்களின் பட்டியல்

## மேற்கோள்கள்


## வெளி இணைப்புகள்

* பிரபல உருது எழுத்தாளர் சுலேகா உசேன் காலமானார்.

பகுப்பு:கேரளப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:2014 இறப்புகள்
பகுப்பு:1930 பிறப்புகள்
வாஜபேய யாகம்

**வாஜபேய யாகம்**, ஏழு வகை சோம யாகங்களில் ஒன்றாகும்.  ஒரு அந்தணர் அல்லது புரோகிதர் தலைமைக் குருவாக உயர்பதவி பெறும்பொழுது செய்யப்படும் வேள்வி ஆகும்.  இராஜசூய யாகம் செய்த அரசன், பேரரசராக மாறும் போதும் வாஜபேய யாகம் செய்வது மரபாகும்..  
## வாஜபேய யாகத்தின் விவரங்கள்
முழுமையான சோம யாகம் அக்னிஷ்டோமம் , அத்யக்னிஷ்டோமம் , உக்த்யா , சோதாசி , அதிராத்ரா , அப்தோரியம் மற்றும் வாஜபேயம் ஆகிய ஏழு வகையான யாகங்களைக் கொண்டுள்ளது . வாஜபேயம் என்பது உயர் அரசியல் முக்கியத்துவத்தை வெளிப்படுத்தும் வேள்விகளில் ஒன்றாகும்  *வாஜபேயம்* என்ற சொல் வெவ்வேறு அறிஞர்களால் வெவ்வேறு வழிகளில் விளக்கப்படுகிறது. சதபத பிராமணத்தின்படி  *வாஜ* என்ற சொல் உணவைக் குறிக்கிறது, *பேயம்* என்ற சொல்  சோம பானத்தைக் குறிக்கிறது.  சதபத பிராமணம் வாஜபேய அன்னபேயத்திற்கு (உணவு மற்றும் பானம்) சமம் என்ற கருத்தைக் கொண்டுள்ளது . வாஜபேயத்தை வழங்குபவன் உணவை வெல்கிறான். வாஜபேயமானது தெய்வங்களும் பலம் பெறும் சடங்கு மற்றும் 'வலிமை பானம்' அதாவது சோம பானம் ( பித்வா ) அருந்துவதன் மூலம் ஒருவன் பலம்  பெறுகிறார். இராஜசூய வேள்வி செய்வதன் மூலம் ஒருவர் அரசன் ஆகிறார்,  வாஜபேய யாகம் செய்வதன் மூலம் பேரரசன் ஆகிறார்.

இராஜசூயம் என்பது சத்திரியர்களுக்கான யாகம், அதே சமயம் வாஜபேயம் பிராமணர்கள் மற்றும் சத்திரியர் இருவருக்கும் உரியது . ஆஷ்வலாயண சிரௌத சூத்திரத்தின்படி - "ஒரு அரசன் வாஜபேய யாகம் செய்த பிறகு இராஜசூய யாகம்  செய்யலாம்.
ஒரு பிராமணர் இராஜசூய யாகம் போன்ற  பிரஹஸ்பதிசவம் யாகம் செய்த அந்தணர் வாஜபேய யாகம் செய்து தலைமைக் குருவாகலாம் என  தைத்திரீய பிராமணம் கூறுகிறது.

வாஜபேய யாகத்தில் ஏராளமான சடங்குகள் உண்டு அவைகளில் முக்கியமானது தேர் பந்தயம், கம்பம் மீது ஏறுதல்  மற்றும் பதினேழு என்ற எண்ணை மீண்டும் மீண்டும் கூறுதல்.

## புறநானூற்றில் வாஜபேய யாகம்
புறநானூற்றில் (பாட்டு 166) அந்தணர் *கௌணியன் விண்ணந்தாயன்* செய்த வாஜபேய யாகம் குறித்துப்பாடுகிறது.  சங்ககாலப் புலவர் ஆவூர் மூலங்கிழார் செய்த இப்புறநானூற்றுப் பாடலில், அந்தணர் விண்ணந்தாயன் என்பவர் வாஜபேய யாகம் செய்தார் எனக்குறிப்பிடுகிறார். மேலும் இந்த யாகத்தின் முடிவில் விருந்துண்ணும் நிகழ்வின் போது, தானும்  விருந்து உண்டதாக மூலங்கிழார் தனது பாடல்கள் மூலம் வெளிப்படுத்துகிறார்.

## மேற்கோள்கள்

பகுப்பு:வேள்விகள்
பகுப்பு:இந்து சமய யாகங்கள்
அஞ்சு ரதி ராணா

**அஞ்சு ரதி ராணா** என்பவர் இந்தியாவின் முதல் பெண் சட்டம் மற்றும் நீதித்துறை செயலாளராவார். இந்திய சட்ட சேவை (ஐ.எல்.எஸ்) அதிகாரியான இவர் சட்ட விவகாரத் துறையின் கூடுதல் செயலாளராகப் பணியாற்றி வருகிறார். மத்திய அமைச்சரவை நியமனக்குழுவின் (ஏ.சி.சி) ஒப்புதல்படி, இந்திய ஆட்சிப்பணி அதிகாரியான (ஐ.ஏ.எஸ்) நித்தன் சந்திரா பணி ஓய்வுக்குப் பிறகு சில மாதங்கள் காலியாக இந்தப் பதவிக்கு, இவர் நியமிக்கப்பட்டுள்ளார். இரண்டு ஆண்டுகளுக்கு இவர் இந்தப் பொறுப்பை வகிப்பார். 
## இளமைக் காலம்
அஞ்சு ரதி ராணா இந்தியாவில் உத்தரப் பிரதேசம் மாநிலத்தில் முசாபர் நகரிலுள்ள டிஏவி கல்லூரியில் இளங்கலைச் சட்டம் பயின்றார். உத்தரப் பிரதேச மாநிலத்தில் மீரட் கல்லூரியில் முதுகலைச் சட்டம் படித்தார். இந்தியாவின் அரியானா மாநிலத்திலுள்ள ரோஹ்தக் எம்.டி.யூ பல்கலைக்கழகத்தில் சட்டத்தில் முனைவர் பட்டம் பெற்றார்.

## தொழில் வாழ்க்கை
1994ஆம் ஆண்டு முசாபர்நகர் மாவட்ட நீதிமன்றத்தில் வழக்கறிஞராகப் பணியாற்றினார்.குடிமையியல் குற்றவியல்,தொழிலாளர் வழக்குகள் ஆகியவற்றுக்குச் சுருக்கம் வரைதல், பதில் தயாரித்தல் மற்றும் அறிக்கை எழுதுதல் ஆகிய வேலைகளில் மூத்த வழக்கறிஞர்க்கு உதவினார்.

1995ஆம் ஆண்டிலிருந்து 1999ஆம் ஆண்டு வரை நவோதயா வித்யாலயா சமிதியில் சட்ட உதவியாளராக இருந்தார். அந்தப் பதவியை ராஜிநாமா செய்த பிறகு நீதிமன்றங்களின் வழக்குரைஞர் இயக்குநரகத்தில் கூடுதல் அரசு உதவி வழக்கறிஞராக 18 ஆண்டுகள் பணியாற்றினார். 2017ஆம் ஆண்டு சட்டம் மற்றும் நீதி அமைச்சகத்தில் இணைச் செயலாளராகவும், சட்ட ஆலோசகராகவும் சேர்ந்தார். 2022ஆம் ஆண்டில் அவர் கூடுதல் செயலாளராகப் பதவி உயர்வு பெற்றார்.

பிரிக்ஸ் நீதி அமைச்சர் கூட்டம் உட்பட, அனைத்துலக நீதிமன்றங்களில் இந்தியாவைப்   பிரதிநிதித்துவம் செய்துள்ளார். அச்சமயம் சட்டச் சீர்திருத்தம் மற்றும் நீதித்துறையில் பெண்களின் பிரதிநிதித்துவம் ஆகியவை தொடர்பான பிரச்சினைகளைக் கவனப்படுத்தியுள்ளார்.

## மேற்கோள்கள்

பகுப்பு:இந்திய அரசுத் தலைமை வழக்குரைஞர்கள்
பகுப்பு:வாழும் மக்கள்
பால்கரை

**பால்கரை**  என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.

## வரலாறு
பால்கரை கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து  மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.

## போக்குவரத்து
*23,32-முதலூர் -இராஜசூரியமடை - **பால்கரை**

அருகில் இராமநாதபுரத்தில் தொடருந்து நிலையம்  உள்ளது.இந்தியாவின் முக்கிய நகரங்களுக்கு, இரயில் போக்குவரத்து மூலம் நன்கு இணைக்கப்பட்டுள்ளது.

இங்கிருந்து 130 கி.மீ தொலைவிலுள்ள மதுரை வானூர்தி நிலையம் அருகிலுள்ள வானூர்தி நிலையம் ஆகும்.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
சில்கெட்டின் நாட்டுப்புறத் தெய்வங்கள்

**சில்கெட்டின் நாட்டுப்புறத் தெய்வங்கள்** (*Folk deities of Sylhet*) வங்காளதேசத்தின் வடகிழக்கு சில்கெட் பிரிவு, இந்தியாவின் பராக் பள்ளத்தாக்கில் உள்ள குறிப்பிட்ட சமூகங்களால் பாரம்பரியமாக வழிபடப்படும் பல்வேறு தேவர்கள் மற்றும் தேவியர்களாகும்.

## நாட்டுப்புற தெய்வங்கள்
சில்கெட்டின் நாட்டுப்புறத் தெய்வங்கள் பொதுவாகப் பின்வரும் ஏழு தேவர்கள், தேவிகளை குறிக்கின்றன:

# உரூபாசி தேவி
#* சாத்திரத் தெய்வமான சஷ்டியைப் போன்றது. இந்த தெய்வம் திருமணம், பெண் கருவுறுதல், குழந்தை பிறப்பு, குழந்தை பராமரிப்பு போன்ற மங்களகரமான செயல்களுடன் தொடர்புடையது. சில்கெட்டி பேச்சுவழக்கில் "சியோரா வாயு" என்று அழைக்கப்படும் ஒரு வகை மரத்தில் தேவி வசிக்கிறாள். ஒருவரின் திருமணத்திற்கு முன்போ அல்லது குழந்தை பிறந்து ஒரு மாதம் கழித்து வரும் விரத நாளிலோ அல்லது குழந்தை பிறப்பதற்கு முன்போ, பூசாரி தானே சியோரா மரத்தின் ஒரு கிளையை ஒற்றைப்படை எண்ணிக்கையிலான விரதங்களைக் கொண்ட ஒரு மரத்தின் அடிப்பகுதியில் அல்லது வாழைத்தண்டுகளால் ஆன ஒரு தெப்பத்தில் வைத்து இந்தப் பூசையைச் செய்வார். பொதுவாக சதாபா பெண்கள் உரூபாசி பூஜையை செய்கிறார்கள். பழங்கள், பிரசாதங்கள், பிற அசைவ உணவுகள் வழங்கப்படுகின்றன. சமீப காலமாக இந்தப் பூஜை பிராமணப் பூசாரிகளாலும் செய்யப்படுகிறது.
# பாட்சா
#* பாட்சா வலிமைமிக்க ஆண் தெய்வம். காடுகள், மலைகள், சதுப்பு நிலங்கள் போன்றவற்றின் பாதுகாவலராகப் போற்றப்படுகிறார். மேலும் இவரது வழிபாடு தாழ்த்தப்பட்ட இந்து மற்றும் கிராமப்புற முசுலிம் சமூகங்களில் பரவலாகக் காணப்படுகிறது. குறிப்பாகப் புதிய சாலைகள் அமைக்கும் போது, மரம், மூங்கில், சிவப்பு களிமண், மணல் போன்றவற்றை அறுவடை செய்வதற்கு முன்பு, மீன்பிடி பருவத்திற்கு முன்பு அல்லது வீடுகள் கட்டத் தொடங்குவதற்கு முன்பு, ராஜாவை இரு சமூகத்தினரும் வணங்குகிறார்கள். சில சமயங்களில் கஞ்சா மற்றும் ஷோல் அல்லது கஜர் மீன்களும் எரிக்கப்பட்டு பிரசாதமாக வழங்கப்படுகின்றன. பாட்சாவின் அருளால் மகத்தான செல்வத்தையும் சக்தியையும் பெற முடியும் என்று பக்தர்கள் நம்புகின்றனர். இந்தத் தெய்வத்திற்கு எந்தக் கோயிலும் எழுப்பப்படவில்லை. மேலும் காட்டுப் பகுதியில் உள்ள ஒரு பழங்கால வனசுபதியில் இவரது தோற்றத்தை உணர்ந்து, அதன் கீழ் ஒரு ராஜாவின் தானா/பீடம்/ மகாம் அமைத்துப் போகப் பிரசாதம் வழங்கப்படுகிறது. இவரது வழிபாடு ஒரு பிராமணப் பூசாரியால் செய்யப்படுவதில்லை. மேலும் வழிபாட்டாளர்களே பசுவின் பால், பழங்கள் போன்றவற்றைச் சன்னதியில் வழங்குகிறார்கள். இந்துக் கடவுளான பைரவருடன் மன்னருக்கு இருந்த நெருக்கம் குறிப்பிடத்தக்கது.
# காலாச்சந்த்
# சன்னியாசி பாபா
# ரகல்
# தகார் பிசாகரி
# குல தேவி

## மேற்கோள்கள்

பகுப்பு:நாட்டார் தெய்வங்கள்